הוועדה המיוחדת לצדק חלוקתי ולשוויון חברתי, כנסת 20, פרוטוקול מספר 91, 2017-07-25 14:30

מכלוף מיקי זוהר: צהריים טובים, אני מתכבד לפתוח את הוועדה לצדק חלוקתי ולשוויון חברתי, הנושא הוא בחינת אי השוויון והאפליה בחיוב בהיטל השבחה מכוח תכנית המתאר ת"א 5000.

מכלוף מיקי זוהר: - - - מחייב אותו לשלם תשלומים שפשוט, מצד אחד או מביאים אותו לקריסה כלכלית או למצב בו הוא לא יכול להמשיך לממש את העסקה וזו פשוט פגיעה גם בזכות קניינית של אותם ציבורים וגם בזכות לגיטימית להחליף את ביתם.

מכלוף מיקי זוהר: מעבר לזה אנחנו מבינים גם שיש כאן היעדר יידוע, היעדר אינפורמציה לאותם אזרחים, שזה הגיע אליהם בצורה - - - אגב, אני יודע שאזרחים רבים עשו בדיקה בהנדסה טרם מכירת הנכס ולא נאמר להם שהם צריכים לשלם.

מכלוף מיקי זוהר: אחרי שהתבצעה המכירה נעשה איזשהו תחשיב ופתאום אמרו להם שיש תשלום.

מכלוף מיקי זוהר: אגב, יש מושג במדינת ישראל שנקרא סעיף ההסתמכות.

מכלוף מיקי זוהר: כשאדם מקבל אינפורמציה מגוף רשמי ומסת

מכלוף מיקי זוהר: מך עליו זו אינפורמציה שיש לה כוח משפטי רחב מאוד, בטח כשמדובר בגוף גדול אל מול אזרח פשוט, שהגוף הגדול, האחריות בדרך כלל מוטלת עליו, לא על אותו אזרח פשוט ותמים, שהוא לא מבין, הוא לא מכיר, הוא פשוט בא ושואל שאלה תמימה, מקבל תשובה ישירה, ועדיין העניין הזה לא נפתר.

מכלוף מיקי זוהר: אנחנו רוצים לשמוע, ברשותכם, אני ממש מתנצל, בקצרה, את הדוברים הבאים, ומשם אנחנו ננסה להגיע למסקנה שכנראה תהיה בכיוון של חקיקה, שהוועדה ואני, יושב ראש הוועדה, נגיש, כדי לתקן את העוול הזה אחת ולתמיד, לא רק לתושבי כפר שלם ולתושבי תל אביב, גם לתושבים רבים ברחבי הארץ בנושא הזה.

מכלוף מיקי זוהר: כבר יש איזשהו נוסח שהגיע לפתחו של חברי, חבר הכנסת דודי אמסלם, אני אבדוק את הנושא הזה איתו יחד ואנחנו נקדם את העניין הזה.

מכלוף מיקי זוהר: אז אהרון מדואל, סגן ראש עיריית תל אביב, בבקשה.

<אהרון מדואל: טוב, הדיון היום מתכנס כפי שאמרת בגלל החיוב בהשבחה מכוח תכנית המתאר שאותו הטילה עיריית תל אביב על התושבים.

<אהרון מדואל: למען ההגינות אני צריך לציין שהעירייה ביקשה ממני גם לייצג את עמדתה בנושא הזה, אז קודם כל אני אפתח ואומר את העמדה הכללית ואחר כך אני אתייחס גם לעירייה, מה העירייה בעצם אומרת בנושא הזה.

<אהרון מדואל: תכנית המתאר, וחייבים פה להבין את הנקודה, היא תכנית כוללנית, היא לא מחייבת, לא ניתן להוציא מתוכה היתר בנייה.

<אהרון מדואל: מרבית הסיכויים, אני מדבר פה לנציג משרד המשפטים, שייגבה מאותם אנשים עשרות ומאות אלפי שקלים היטל השבחה ולעולם לא ייבנה ולו מטר אחד באותו מתחם ממנו נקבע ההיטל כתוצאה מהתכנית, כי כדי לבנות מכוח התכנית אתה צריך להכין תכנית תב"ע מפורטת.

<אהרון מדואל: תב"ע מפורטת היא תכנית שהכנתה עורכת שנים רבות, כרוכה בהתנגדויות, כרוכה במטלות ציבוריות, כרוכה באי ודאות.

<אהרון מדואל: הפוטנציאל, מה שעיריית תל אביב קוראת לזה פה פוטנציאל ההשבחה העתידי הוא פוטנציאל שרווי בכל כך הרבה חוסר וודאות, שמעולם, אין אח ורע במדינת ישראל שרשות מקומית כלשהי הטילה היטל השבחה מכוח תכנית מתאר כוללנית.

<אהרון מדואל: אם ניקח את תמ"א 38 לדוגמה, שפסק הדין שהרשויות מתייחסות אליו, פסק דין אליק רון, שהן חוששות שיהיה חיוב בהיטל השבחה, בתמ"א 38 אתה לא נזקק להכנת תב"ע מפורטת על מנת להוציא היתר בנייה, ואני שוב פונה למשרד המשפטים, אתה נזקק רק לאישור ועדה.

<אהרון מדואל: תכין בקשה, תגיש בקשה להיתר בנייה, תיגש לוועדת התכנון, נכון, אתה לא תקבל מיידית, אישור וועדה שהוא אישור שאני מאשר אותו כל יום, אני ממלא מקום יו"ר ועדת התכנון בתל אביב, אני מאשר עשרות כאלה כל יום רביעי אחת לשבועיים, אין מה להשוות ואין משמעות בכלל לתב"ע.

<אהרון מדואל: גם ראינו שמאויות שהתושבים פה קיבלו.

<אהרון מדואל: השמאים עצמם לא יודעים איך לאכול את הדבר הזה, הם לא יודעים איך לתמחר את הדבר הזה, ההתבססות היחידה שלהם, הרי בדרך כלל בשמאויות אתה רואה בבנייה על גגות, הוסיפו לך תכנית ג' 1, הוסיפו לך 40 מטר על הגג, השמאי יודע לתמחר כמה שווה כל מטר בנייה בזכות שקיבלת על הגג, ויש לו עוד פרמטרים ועוד כלים כדי לשערך את זה מכוח התב"ע ותכנית המתאר.

<אהרון מדואל: פה הפרמטר היחיד שהשמאי מתייחס אליו, מה שראיתי פה בכל השמאויות זה עליית מחירי הדירות, ממתן תוקף לתכנית המתאר בינואר ועד היום.

<אהרון מדואל: אלא מה?

<אהרון מדואל: עליית מחירי הדירות לא קשורה בכלל לתכנית המתאר.

<אהרון מדואל: אף אחד לא תמחר אותה, אף אחד לא ידע שתכנית המתאר משביחה או לא משביחה לו את הבית, ואם הייתה עליית מחיר כלשהי היא נבעה כתוצאה מההתייקרות הכללית, במיוחד בדרום תל אביב.

מכלוף מיקי זוהר: אוקיי, מה העירייה אומרת בנידון?

<אהרון מדואל: רגע, עכשיו, עכשיו מה הבעיה מיקי בהתייקרות הכללית הזאת?

<אהרון מדואל: רוב האנשים שנמצאים פה הם משפרי דיור, כלומר הם מכרו את דירתם הישנה, חלקם הגדול, על מנת לקנות דירה חדשה.

<אהרון מדואל: באותה מידה שהבית שלהם, עלה מחירו מינואר עד היום, גם הדירה החדשה עלה מחירה מינואר עד היום, ללא קשר בכלל לתכנית המתאר.

<אהרון מדואל: הם, פחות או יותר, הצליחו להגיע לאיזשהו בסיס כלכלי, משכנתאות ובנקים, שמאפשר להם, רובם אנשים קשי יום מדרום תל אביב, שיאפשר להם לרכוש את הנכס החדש.

<אהרון מדואל: המצב הזה היום מעמיד אותם בפני שוקת שבורה, שוקת שבורה, חיובים של 150,000 על נכס של מיליון וחצי שנמכר, שכבר הייתה מוטלת עליו משכנתא בעבר, זה לא שהוא נקי ממשכנתא, זה יכול לגרום לרבים מהם קריסה כלכלית.

<אהרון מדואל: עכשיו אני אעבור לעמדת עיריית תל אביב.

<אהרון מדואל: עיריית תל אביב טוענת שהיא גובה את ההיטל מכוח סעיף 1, התוספת השלישית לחוק, שתכנית מתאר מקומית או מפורטת מחייבת היטל השבחה, והסעיף הזה גם קובע שהעברת זכויות במקרקעין היא מימוש זכויות.

<אהרון מדואל: סעיף 2 לתוספת קובע שאם חלה השבחה במקרקעין בגין אישור תכנית ישולם בגין ההשבחה היטל.

<אהרון מדואל: ושוב היא מתייחסת לכל הסעיפים.

<אהרון מדואל: העמדה של עיריית תל אביב היום, היא מבינה והיא יודעת שגביית היטל השבחה מכוח תכנית כוללנית הוא בעצם דבר בלתי אפשרי, אלא מה?

<אהרון מדואל: היא חוששת, שמחר יתבע אותה קונה דירה בבית משפט ויגיד לה 'גברתי הנכבדה, את לא גבית מהאדונים הנכבדים שמכרו את הדירות היטל השבחה, מכוח סעיף 3', מכוח הסעיף שהקראתי קודם, 'היית אמורה לגבות, לכן תיגשי ותגבי מהמוכר ולא ממני, בעניין הזה'.

<אהרון מדואל: בעניין של אי הוודאות עיריית תל אביב גם אומרת, שכרגע ההשבחה נניח, שתבינו את האבסורד, היא אומרת שהיא גבתה פה השבחה של 150,000 שקל נניח לדירה, היא לקחה פה מקדם דחייה של 94%, כלומר ה-150,000 להערכתה זה רק 6% מגובה ההיטל, כלומר ההיטל האמיתי לדירות האלה מגיע ל-3-4 מיליון שקלים, סכומים שלא נתפסים בהיגיון, מי שמכיר את המגורים ואת אותם האזורים.

<אהרון מדואל: בכל אופן עיריית תל אביב מבינה שאין צדק בנושא הזה, היא חוששת מהחיוב הזה, כפי שאמרתי, של קונים עתידיים, והיא הגישה לוועדת הכספים, לוועדת הפנים של הכנסת סעיף לתיקון החוק, שהסעיף אומר: 'על אף האמור בסעיף זה על השבחה בגין אישורה של תכנית כוללנית יחולו הוראות אלו'.

<אהרון מדואל: 'על אף האמור בסעיף זה' זה הסעיף שהקראתי קודם, שתכנית מתאר או תב"ע מחייבת גביית היטל השבחה, על אף האמור בסעיף זה.

מכלוף מיקי זוהר: אוקיי.

מכלוף מיקי זוהר: אוקיי.

<אהרון מדואל: זה אותו סעיף שהקראתי קודם.

<אהרון מדואל: 'א.

<אהרון מדואל: החיוב בהיטל יחול רק לאחר אישורה של תכנית מפורטת התואמת את התכנית הכוללנית.

<אהרון מדואל: ההשבחה בגין אישור התכנית המפורטת כאמור תיערך בהתחשב בעליית ערך המקרקעין מהמועד בסמוך לפני אישורה של התכנית הכוללנית ועד לאחר מועד אישורה של התכנית המפורטת'.

<אהרון מדואל: מה בעצם אומרת עיריית תל אביב?

<אהרון מדואל: אם זאת תכנית המתאר ופה תהיה תב"ע מפורטת, אנחנו ניקח את ההשבחה מלפני מועד אישור תכנית המתאר ועד לאחר אישור התב"ע המפורטת ולפי זה נחשב השבחה.

<אהרון מדואל: העמדה הזאת היא עמדה הגיונית, היא עמדה נכונה, היא עמדה צודקת.

<אהרון מדואל: כשיש לך תב"ע מפורטת ש - - -

מכלוף מיקי זוהר: אוקיי, איך אנחנו מקדמים את זה לכיוון הזה?

<אהרון מדואל: בגלל זה הגענו פה לכנסת, הם טוענים שהם קידמו אצל וועדת הפנים, אני הייתי אצל - - -

מכלוף מיקי זוהר: אוקיי.

מכלוף מיקי זוהר: הם רוצים חקיקה?

<אהרון מדואל: כן.

<אהרון מדואל: האמת שמשרד המשפטים כבר הסכים לסעיף הזה בחקיקה.

מכלוף מיקי זוהר: מה משרד המשפטים אומר?

<רוסלן עוטמאן: קודם כל חבל שמינהל התכנון לא נמצאים כי עמדתם חשובה.

מכלוף מיקי זוהר: נכון, אבל מבחינת החקיקה הזו?

<רוסלן עוטמאן: ועמדתם חשובה.

<רוסלן עוטמאן: לגבי החקיקה, צריך לציין שלאחרונה קוּדם תיקון כללי לגבי כל הפרקים הכלכליים בחוק התכנון והבנייה.

מכלוף מיקי זוהר: כולל זה?

<רוסלן עוטמאן: כולל זה.

<רוסלן עוטמאן: לאחרונה הייתה גם החלטת ממשלה לקדם את התיקונים בפרקים הכלכליים, שזה באמת צפוי להיות מקודם בזמן הקרוב.

<רוסלן עוטמאן: חברי לפני תחילת הדיון הציע אולי לקדם רק את החלק שמתייחס להיטל השבחה.

<רוסלן עוטמאן: אני חייב לציין שזה לא ריאלי וזה לא ישנה, מהסיבה הפשוטה, כי אי אפשר לקדם רק סעיף כזה מבלי לעשות התאמות לדברים אחרים.

<רוסלן עוטמאן: יש הרבה, הרבה דברים שצריך לעשות התאמות.

<רוסלן עוטמאן: אדוני הזכיר מקודם שחבר הכנסת דודי אמסלם רצה לקדם את זה במישור אחר.

<רוסלן עוטמאן: להבנתי גם אז העניין נעצר כי הבינו שאי אפשר לעשות את זה מבלי לעשות תיאומים עם דברים אחרים, סעיפים אחרים.

<רוסלן עוטמאן: לכן אי אפשר לקדם רק את הסעיף הרלוונטי להיטל השבחה, אלא שהדבר צריך להיעשות במסגרת - - -

מכלוף מיקי זוהר: אנחנו בעד, רק העניין הוא שעיריית תל אביב צריכה אולי איזושהי הבהרה, גם משרד המשפטים, שיש תהליך כזה, שלפחות יקפיאו את החוב הזה לאותם דיירים או לאותם בעלי נכסים עד אשר החקיקה הזאת תסתיים, כי מן הסתם אנחנו נרצה שתהיה לה תחולה רטרואקטיבית.

מכלוף מיקי זוהר: אלו אנשים שיש להם את עניין ההסתמכות, הם הלכו לעירייה, ביררו, אמרו להם 'אין לכם שום דבר', אחר כך העירייה פתאום הוציאה שומות חדשות, קבעו רטרואקטיבית שיש לשלם על משהו, זה גם גרם להם לנזק כלכלי, גם גורם להם למצב שהם צריכים לבטל את עסקאות המכר שלהם, על משהו שגם ככה המדינה רוצה לתקן.

מכלוף מיקי זוהר: זה סוג של לאקונה לעניות דעתי שיש עליה רק הכרעה משפטית, אין עליה כרגע חקיקה ברורה, יש עליה איזושהי הכרעה משפטית שעליה מסתמכים, והלאקונה הזאת עושה נזק להרבה מאוד, כמה אנשים מדובר?

<אהרון מדואל: מדובר במאות ואלפים, זה כל תל אביב.

מכלוף מיקי זוהר: זה אלפי אנשים.

<רוסלן עוטמאן: לגבי המקרה הקונקרטי אני חייב לדבר עם מנהל התכנון לפני שאני מביע עמדה.

מכלוף מיקי זוהר: טוב.

<אהרון מדואל: יש לי הערה פה לגבי ההצעה של עיריית תל אביב.

<אהרון מדואל: עיריית תל אביב הציעה, כשדיברו איתי הבוקר, הם קודם כל מבקשים שאנשים ישלמו את ההיטל והם מוכנים להתחייב שברגע שיחוקק התיקון לחוק הם יחזירו את סכומי ההיטל - - -

<ליאורה אסתר זדה: אין לנו מאיפה להביא את הכסף.

<אהרון מדואל: אני מבין את זה, אני אבל חייב להגיד את מה שהם אמרו.

<אהרון מדואל: הם יחזירו את סכומי ההיטל - - -

מכלוף מיקי זוהר: נו, אז שייתנו, שייקחו מהם צ'ק, צ'ק ביטחון או משהו.

<אהרון מדואל: והצמדה, וכולל הצמדה - - -

מכלוף מיקי זוהר: לא, אני אומר, אני חושב שצריך להיות פה, אנחנו תכף נקרא גם לעירייה לעשות מהלך הפוך.

מכלוף מיקי זוהר: לקחת מהם איזשהו צ'ק עירבון עם התחייבות, מגובה על ידי תצהיר של עורך דין, שהם מתחייבים שבמידה ולא יהיה תיקון חקיקה וזה הם ישלמו את מה שצריך, בינתיים שישחררו להם את הזכויות, ישחררו להם את הדברים, שיתקדמו לבתים שלהם.

מכלוף מיקי זוהר: אנחנו נקדם את החקיקה בעבורם, נעשה את כל המאמצים שהחקיקה תעבור כמה שיותר מהר, ברגע שהחקיקה תעבור החוב ייעלם וכבר לא יהיה יותר רלוונטי.

מכלוף מיקי זוהר: אם חלילה, אם חלילה תהיה בעיה בחקיקה ולא נצליח להעביר אותה אז יהיה פה אסון גדול שכל המדינה תצטרך לדעת איך להתמודד איתו, עם הרבה מאוד אנשים שלא יהיה להם איך לשלם את הכסף ויכולים להיכנס למצבים בלתי אפשריים.

<אילן זיקרי: אני עכשיו נותן צ'ק ביטחון על 100, 150 אלף שקל, אם החוק לא יעבור אתה תבוא תגיד לי 'בוא תשלם עכשיו את הכסף'.

<אילן זיקרי: מאיפה אני אביא לך את הכסף?

<אילן זיקרי: הכסף אצל הקבלן.

מכלוף מיקי זוהר: אני יודע שכרגע הדבר שאנחנו רוצים לקדם, יש לו סיכוי גבוה מאוד, אפילו של יותר מ-90% לעבור ולפטור אתכם.

מכלוף מיקי זוהר: ולכן אני חושב שזה יחסית - - -

<ליאורה אסתר זדה: בשביל מה אני צריכה - - -

<אילן זיקרי: עדיין יש סיכוי של אחוז, פתאום זה - - -

<קריאה: אי אפשר להקפיא את זה בלי צ'קים?

<קריאה: בלי ביטחון?

<ליאורה אסתר זדה: לא צריך לשלם כלום, אתם מבטלים את זה אז תבטלו, אין לנו, אני אין לי מאיפה להביא את הכסף הזה.

מכלוף מיקי זוהר: אני רק רוצה להסביר, חברים אני רוצה שתבינו, התהליך של הביטול , בסופו של דבר יש למדינת ישראל יתרונות וחסרונות כמדינת חוק.

מכלוף מיקי זוהר: היתרונות אתם כולכם נהנים מהם ביומיום, ויש לזה גם חסרונות.

מכלוף מיקי זוהר: החוק מחייב את כולם, מעל הכולל, מעליי, מעליכם, החוק הוא מעל הכל, והחוק קובע היום, בהתאם לפסיקה בבית משפט שאתם צריכים לשלם, נקודה.

מכלוף מיקי זוהר: זה שאתם לא רוצים לשלם ונראה לכם שזה לא הוגן אני איתכם, אתם צודקים.

<אילן זיקרי: רוצים, אבל אין לנו מאיפה, מאיפה נביא כסף?

מכלוף מיקי זוהר: לא, אבל אתם, אז רגע, שנייה - - -

<קריאה: צריך להיות היגיון - - -

מכלוף מיקי זוהר: במדינת ישראל יש גם דרכים לפתור בעיות לאנשים שאין להם, אבל זה לא העניין.

מכלוף מיקי זוהר: אני אומר שאני איתכם, אני חושב שאתם לא צריכים לשלם את החוב הזה ולכן אנחנו גם רוצים לערוך את הדיון הזה, אבל אי אפשר לעשות את זה בפתרון קסם.

מכלוף מיקי זוהר: אני לא יכול היום לקבל פה החלטה בוועדה ולהגיד אין יותר חוב, זהו החוב נעלם, חוזרים הביתה כאילו לא קרה כלום.

<ליאורה אסתר זדה: בסדר, אז תקפיאו את העניין - - -

מכלוף מיקי זוהר: אז זה מה שאני מציע, אבל העירייה - - -

<קריאה: העירייה יכולה להיות ערבה?

מכלוף מיקי זוהר: לעירייה יש מחויבות, מחויבות מול משרד הפנים, לא מול אף אחד אחר, שהיא לא יכולה לשחרר אישור העברת זכויות על נכס כל עוד יש חוב שהוא לא במצב של הסדרה מסוימת.

מכלוף מיקי זוהר: אתם עושים סך הכל איזשהו סוג של הסדר, תחת מחאה זה נקרא, הסדר שאתם בעצם לא משלמים את הכסף אלא נותנים איזשהו צ'ק עירבון לעוד נגיד, סתם דוגמה, שנה מהיום, שבזמן הזה אנחנו צריכים לפתור את בעיית החקיקה כדי שהצ'ק הזה יוחזר לכם ולא יקרה כלום.

מכלוף מיקי זוהר: בינתיים תוכלו להעביר זכויות בבית, לקבל את כל הכספים, כספי התמורה של מכירת הנכסים שלכם, תוכלו להתקדם לבתים שלכם.

מכלוף מיקי זוהר: הדבר הזה ימשיך לרבוץ על גבכם עד אשר אנחנו נסדיר את זה באמצעות חקיקה, אבל אי אפשר לעשות משהו שהוא אחר, כי אני לא רואה עירייה שיכולה, גם בהתאם לדרישות משדר הפנים, לשחרר את אישורי העברת הזכויות וכדומה מבלי לעשות איזושהי הסדרה על חוב, שהוא כרגע קיים, עד שאנחנו נבטל אותו.

מכלוף מיקי זוהר: לכן אני חושב שההצעה הזו היא הצעה שאין ברירה ואנחנו צריכים לקבל אותה.

מכלוף מיקי זוהר: כן.

<אהרון מדואל: אני חייב להעיר הערה.

<אהרון מדואל: אני הייתי שבוע שעבר אצל יו"ר ועדת הפנים - - -

<ליאורה אסתר זדה: גם אם אין לי מאיפה להביא.

מכלוף מיקי זוהר: לא אמרתי שתשלמו.

מכלוף מיקי זוהר: אתם לא צריכים לשלם את זה כרגע.

<ליאורה אסתר זדה: בסדר, אבל אתה אומר צ'ק עירבון, גם צ'ק עירבון אין לי.

<ליאורה אסתר זדה: אין לי.

מכלוף מיקי זוהר: חבר'ה, מה זה אין צ'ק עירבון?

מכלוף מיקי זוהר: זה נייר.

<ליאורה אסתר זדה: מה זה צ'ק עירבון?

<ליאורה אסתר זדה: זה - - -

מכלוף מיקי זוהר: זה נייר שבסופו של דבר ייתכן מאוד שלא תצטרכי, סיכויים גבוהים שלא תצטרכי לכסות אותו.

<ליאורה אסתר זדה: ואם כן?

<ליאורה אסתר זדה: ואם כן?

מכלוף מיקי זוהר: אבל אם חלילה לא נצליח להעביר את החקיקה אז אתם נמצאים באותו מצב שאתם נמצאים בו היום רק יכולים סוף סוף להתקדם ולא להיתקע במקום.

<ליאורה אסתר זדה: 90 אלף שקל מאיפה נביא?

מכלוף מיקי זוהר: לא אמרתי שתשלמו את זה, אנחנו לא במקום שאתם רוצים - - - אני לא הולך להסכים לזה שתשלמו את זה, אני הולך להיאבק עד תום כדי שלא תשלמו את זה, כולל כל הכלים הפרלמנטריים והמשפטיים שיש בידי.

מכלוף מיקי זוהר: זה לוקח זמן, זה לא תהליך של יום אחד.

מכלוף מיקי זוהר: אם אתם חושבים שזה קורה בן רגע זה לא נכון, זה לא עובד ככה, יש דרכים מסוימות.

<אהרון מדואל: אני הייתי שבוע שעבר אצל יו"ר ועדת הפנים וביקשתי ממנו, כפי שדיברתי פה עם נציג משרד המשפטים, להכין את התיקון לחוק.

<אהרון מדואל: יש הסכמה בין כל הגורמים על התיקון הזה, בין כל הגורמים, ואני לא חושב שזה מדויק לומר שהתיקון הקונקרטי, הספציפי הזה, קשור לאיזשהו מכלול רחב.

<אהרון מדואל: זה תיקון מאוד פשוט שמתייחס לסעיף בתוספת השלישית, אין לו השלכות רוחב אחרות שצריך לטפל בהן, בסוגיה הזאת.

<אהרון מדואל: דודי הסכים איתי בנושא, הוא אמר לי, אלא מאי?

<אהרון מדואל: יש לי בעיה עם השלטון המקומי בתיקונים בנושאים כאלה ואחרים והוא לוקח את כל התיקונים כמכלול ומנהל משא ומתן מול כל מיני גורמים.

<אהרון מדואל: אם זה יילך בדרך הזאת של מקח ומקח פוליטי אני חושש מאוד שתחלוף חצי שנה ושנה והסיפור הזה לא ייפתר.

<אהרון מדואל: הנושא הזה לדעתי הוא מהותי יותר לאור אישורן של תכניות מתאר לא רק בתל אביב, אושרו גם בשתי ערים אחרות, אני כרגע לא זוכר את שמן, תכניות מתאר, הנושא הזה הוא מאוד מהותי.

<חזקיה העצני: ירושלים, חדרה.

<אהרון מדואל: בינתיים חדרה.

<אהרון מדואל: מה שקורה פה לדעתי, מיקי - - -

מכלוף מיקי זוהר: אדוני זה חזקיה?

<חזקיה העצני: כן.

מכלוף מיקי זוהר: תכף אתה תאמר משהו.

<אהרון מדואל: ולדעתי מינהל התכנון היה צריך לבוא לפה, סליחה על הביטוי, בריצה.

<אהרון מדואל: הם פועלים היום להוריד את מחירי הדירות, נכון?

<אהרון מדואל: אישור תכניות המתאר וקביעת היטל ההשבחה הווירטואלי הזה יגרום לקפיצה במחירי הדירות.

<אילן זיקרי: זה מעלה את ערך הדירות.

אהרון מדואל: זה יגרום לקפיצה.

<אילן זיקרי: נכון, נכון, בדיוק.

<אהרון מדואל: זה בניגוד למגמה.

<אילן זיקרי: ומישהו ישלם את זה.

<אהרון מדואל: ולדעתי, מיקי, אני לא מגזים, צריך גם לערב פה את ראש הממשלה, את שר האוצר ואת ראש הממשלה.

מכלוף מיקי זוהר: יכול להיות, יכול להיות שנערב אותם.

<אהרון מדואל: כי בסיפור הזה זה יגרום לעליית רוחב, כמה אתה מעריך, אדון שמאי, את ה - - -

מכלוף מיקי זוהר: עכשיו אנחנו נשמע את חזקיה העצני, יו"ר ועדת חקיקה בלשכת, ואחרי זה אתה, בסדר?

רויטל סויד: חצי משפט.

רויטל סויד: הצעת החוק שציינתי מקודם היא של האוצר וכן מינהל התכנון, שהוא גורם מאוד חשוב.

מכלוף מיקי זוהר: אוקיי, אבל ההצעה הזאת עדיין לא מתקדמת מהר, אנחנו צריכים - - -

רויטל סויד: הייתה החלטת ממשלה, היא צריכה להתקדם, אבל שוב, היא של האוצר ולכן הגורם הדומיננטי בתמונה הוא מינהל התכנון.

מכלוף מיקי זוהר: טוב.

רויטל סויד: חשוב שתדעו את זה.

מכלוף מיקי זוהר: אוקיי.

מכלוף מיקי זוהר: כן, חזקיה.

<חזקיה העצני: טוב, שמי חזקיה העצני, אני נציג לשכת שמאי המקרקעין.

<חזקיה העצני: קודם כל אני רוצה לומר, אני לא מייצג שום עירייה, שום גוף מקומי, אני מייצג רק עמדת הלשכה כגוף מקצועי.

<חזקיה העצני: הכאב שאני שומע פה, אני רואה אותו כל יום אצלי בפרקטיקה הפרטית שלי, הוא קורה בכל הארץ, יש תכניות מתאריות בכל הארץ שמכוחן קשה מאוד להוציא היתרי בנייה, אם בכלל אפשר להוציא היתרי בנייה, ואנשים משלמים בהיטלי השבחה.

<חזקיה העצני: הבעיה הזאת קיימת לא מהיום, אין חדש תחת השמש, זה כבר קיים שנים רבות.

<חזקיה העצני: לדוגמה בתל אביב תכנית המרתפים, בניין חדש, חייבו אותם בהיטלי השבחה, אי אפשר לבנות את המרתף גם בעוד 50 שנה, חייבו אותם במרתפים, וזה קרה לאורך כל השנים.

<חזקיה העצני: אז נכון, יש בעייתיות בנקודה הזאת.

<חזקיה העצני: הבעייתיות הזאת היא בעצמה גם כן לאור פסק דין אליק רון, פסק דין אליק רון, שהבחין בין זכויות מוקנות לזכויות מותנות, ויצר איזושהי בעיה בשוק היום במצב הזה.

<חזקיה העצני: כך שאנחנו לא יכולים היום לבוא ולומר שנכס שנמכר, גם אם נכון להיום אני לא יכול להוציא לו היתר בנייה, אי אפשר לבוא ולומר שהוא, לנטרל ממנו כל ציפייה ולנטרל ממנו כל פוטנציאל.

<חזקיה העצני: כמו שאמרתי, כמו תכנית 5000, שהיא יחסית ערטילאית, יש תב"עות כאלה בכל הארץ.

<חזקיה העצני: קשה להתמודד עם זה, בתור שמאי אני אומר לכם, אבל לעת עריכת השומה השמאי בודק את הוודאות, את הסיכון, בודקים חלקה חלקה, אין דין בית חד קומתי שהחיים הכלכליים שלו נהרסו לדין דירה בבית חדש, וכל חלקה וחלקה בודקים נקודתית, בודקים מה גובה היטל ההשבחה.

<חזקיה העצני: סגן ראש עיריית תל אביב דיבר קודם על הפחתה של 94%.

<חזקיה העצני: אם קיים דבר כזה אני אומר לך זה חטא, כי על 6% קשה לי להאמין.

<חזקיה העצני: אני מאמין לך, לא אומר שאתה לא דובר אמת.

<חזקיה העצני: פה בירושלים ובתכנית אחרת שאני מכיר מדברים על הפחתות של בין 45% ל- 65% וההפחתות האלה עוברות מסננות ובדיקות של שמאי מכריע - - -

<אהרון מדואל: בגלל הערטילאיות, כפי שהגדרת, של תכנית המתאר היועץ המשפטי והצוות של העירייה קבע מקדם דחייה של 94%, מקדם דחייה, אבל זה לא עוזר, השומות קבועות, גם אם - - -

<חזקיה העצני: אבל חוץ ממקדם דחייה יש עוד מקדמים אחרים שלוקחים בחשבון.

<חזקיה העצני: מה שאני רוצה לומר שאין דין חלקה פנויה או חלקה עם בית חד קומתי שהחיים הכלכליים שלו הסתיימו לדירה בבית חדש, ובודקים חלקה חלקה ומגרש מגרש ובודקים את כל הנושא של סיכון, של ודאות, אם יש שימור, אין שימור, היכולת, החיים הכלכליים של הנכס.

<חזקיה העצני: אתם צריכים גם להבין, שיש פה קופה ציבורית.

<חזקיה העצני: נכון, כולנו כואבים את זה שכל אחד מאיתנו עכשיו צריך לשים צ'ק של 70,000-100,000 שקל, אבל תסתכלו גם מהצד השני, יש פה קופה ציבורית ואם קיימת סבירות ששווי של נכס עולה בעקבות תכנית מסוימת, הרי מה זה תכנית?

<חזקיה העצני: תכנית זה יציר כפיהם של ועדה מחוזית, וועדה מקומית.

<חזקיה העצני: מי זו הוועדה המקומית?

<חזקיה העצני: זה אנחנו - - -

<אילן זיקרי: אבל מי נהנה מזה?

<אילן זיקרי: מי נהנה מזה?

<חזקיה העצני: סליחה, לא הפרעתי לך, אני אענה לך אחר כך.

<חזקיה העצני: הוועדה המקומית, הוועדה המחוזית זה בעצם גוף שאנחנו כאזרחים, כריבון, נתנו לו את הסמכות להחליט והוא העניק פה זכויות בנייה.

<חזקיה העצני: יש פה קופה ציבורית ואי אפשר היום לבוא ולומר שהקופה הציבורית הזאת ננתק אותה.

<ליאורה אסתר זדה: בטח שננתק אותה.

<חזקיה העצני: דקה, דקה, בבקשה, לא הפרעתי לך.

<חזקיה העצני: אם היום, כמו שהזכרת בוועדת הפנים, אם בוועדת הפנים והסביבה, החוק של דודי אמסלם ושל חבר הכנסת מלכיאלי, מה שהולכים לקדם בנושא מועד מימוש, אם יתקדם שם משהו זה פותר את הבעיה.

<אילן זיקרי: זה לא הגיוני כל מה שאתה אומר.

<שרון מרקו: זה גזירת קופון.

<חזקיה העצני: דקה, דקה.

<אילן זיקרי: זה לא הגיוני מה שאתה אומר.

<ליאורה אסתר זדה: ממש לא, זה שוד.

<חזקיה העצני: אבל זה לא אני, מה את רוצה מחיי?

<ליאורה אסתר זדה: סליחה, אני לא מקבלת את זה.

<שרון מרקו: זו גזירת קופון, מי ייהנה מזה?

<שרון מרקו: אנחנו לא מקבלים את מה שהוא אומר בשום פנים ואופן.

<אילן זיקרי: אם אתם השמאים, שנייה, שנייה, אם אתם השמאים, אתם עשיתם לנו לכולנו קטע - - -

<חזקיה העצני: אל תפריע לי,

<אילן זיקרי: אל תפריע לי.

<חזקיה העצני: אדוני, אנשים היום קונים, אדוני, אנשים היום קונים מכונית ב-50,000 שקל - - -

<אילן זיקרי: שיהיה לכם עוד עבודה לשמאים, שיהיה לכם עוד עבודה.

<חזקיה העצני: אנשים קונים היום מכונית ב- 50 אלף שקל בודקים אותה ב- 1,000 שקלים.

<חזקיה העצני: הולכים למכור נכס במיליון או 2 מיליון שקלים ולא עושים בדיקה.

<שרון מרקו: אנחנו לא ידענו מזה.

<אילן זיקרי: אבל זה דבר ידוע - - -

<חזקיה העצני: אז מה אתם רוצים מחיי?

<שרון מרקו: אנחנו לא ידענו מזה.

<שרון מרקו: בנאדם מוכר בית פעם בחיים, הוא לא יכול לדעת - - -

<אילן זיקרי: אבל זה לא דבר ידוע, אתה בא ומייצג אותם כאילו - - -

<חזקיה העצני: אני לא מייצג את עיריית תל אביב פה - - -

מכלוף מיקי זוהר: חברים, אני לא מבין מה, מה זה הדבר הזה, מה, לא, אני לא מוכן ככה, בשום אופן לא.

מכלוף מיקי זוהר: עושים דיון, תנו לאנשים לדבר, אנחנו מקשיבים, אפשר לחלוק אחר כך על דברים.

<חזקיה העצני: מבחינה מקצועית, אני יכול להסתובב איתכם דוגמה 200 מטר פה בשכונת רחביה, אני אעבור איתכם בית בית, יש דירה שקבעו לה היטל השבחה של 200,000 שקלים ויש דירה של 50,000 שקלים, בית ליד בית, ולמה?

<חזקיה העצני: כי כל אחד בודקים בית בית מה החיים הכלכליים שלו, מה הסיכוי שם - - -

מכלוף מיקי זוהר: בסדר.

מכלוף מיקי זוהר: תודה רבה.

<אילן זיקרי: הבנו את זה, הבנו.

מכלוף מיקי זוהר: תודה אדוני.

מכלוף מיקי זוהר: עשית עבודה מצוינת ללשכת שמאי המקרקעין.

<אילן זיקרי: ייצגת אותם בכבוד, תאמין לי, עוד קצת כסף לקופה.

מכלוף מיקי זוהר: הלאה, חברים, זה לא רלוונטי לדיון.

מכלוף מיקי זוהר: זה לא רלוונטי לדיון.

<חני אייל: מיקי, חבר הכנסת מיקי, אני רוצה להגיד משהו.

מכלוף מיקי זוהר: ד"ש ליו"ר הלשכה.

<חזקיה העצני: לחיים, אני אמסור לו.

מכלוף מיקי זוהר: איך קוראים לו?

<חזקיה העצני: חיים מסילתי.

מכלוף מיקי זוהר: חיים מסילתי, כן.

מכלוף מיקי זוהר: בחור מקסים.

מכלוף מיקי זוהר: טוב, תראו, הוועדה - - -

<חני אייל: סליחה?

<חני אייל: אני רוצה לומר משהו.

<חני אייל: אני עו"ד חני אייל ואני מייצגת הרבה מתושבי השכונה.

<חני אייל: מבדיקה שעשינו, אני רוצה להסביר רגע את חומרת המצב.

<חני אייל: התכנית הזאת אמורה לחול על כל תל אביב והיא חלה בעיקר רק על דרום תל אביב, מזרח תל אביב, יפו, שכונת שפירא, השכונות, האוכלוסייה בעלת יותר קשיים כלכליים, אוכלוסייה יותר חלשה.

<חני אייל: דבר שני, אם לא תהיה פה הקפאה זה הולך להיות מסלול לטרגדיה.

מכלוף מיקי זוהר: זה מה שאני אומר, הקפאה.

<חני אייל: אז בגלל זה אני אומרת, שצריך הקפאה וצריך לקדם את הסעיף הזה בנפרד, כי אם אתם לא תקדמו את זה בנפרד האנשים האלה לא יוכלו לעבור דירה, הם ייזרקו לרחוב.

מכלוף מיקי זוהר: אני אמרתי את זה במפורש וגם אלו מסקנות הוועדה.

מכלוף מיקי זוהר: צריך להקפיא את זה - - -

<חני אייל: צריך אבל לקדם רק את הסעיף הזה בנפרד.

מכלוף מיקי זוהר: להמתין לתוצאות החקיקה, ובינתיים העירייה תמתין עם החוב.

מכלוף מיקי זוהר: אם היא רוצה ככה, בשביל לבטח את עצמה, לא שזה באמת משנה, כי צ'ק או - - -

<ליאורה אסתר זדה: אני אין לי.

מכלוף מיקי זוהר: או חבות פרטית של בנאדם.

מכלוף מיקי זוהר: זה לא משנה, גברתי, את לא מוסרת צ'ק - - -

<ליאורה אסתר זדה: אני עוד שבוע עוברת דירה.

מכלוף מיקי זוהר: שנייה רגע, תקשיבי רגע, אל תמסרי צ'ק, בסדר?

מכלוף מיקי זוהר: זה עדיין לא פותר אותך מהחוב, הם יכולים לאכוף אותך מחר בבוקר, לעקל לך את החיים.

מכלוף מיקי זוהר: זה לא עוזר.

מכלוף מיקי זוהר: הצ'ק הזה זה סתם קוריוז, לבוא באמירה, תחת מחאה, שילמתי תחת מחאה, זה מקל על העירייה מבחינת ההתנהלות שלה מול משרד הפנים, כי העירייה, יש לה חובה לגבות מיסים ולגבות היטלים, ואם היא לא עושה את זה היא יכולה לקבל על זה מה שנקרא דו"ח חמור ממבקר המדינה, והיא בבעיה משפטית.

מכלוף מיקי זוהר: את לא יכולה, את לא חייבת לשלם, אל תתני צ'ק, מחר בבוקר יבואו ויגידו 'אין בעיה, היא לא נתנה צ'ק, אנחנו לא עושים לה כלום'.

מכלוף מיקי זוהר: יאכפו אותך, יגבו אותך, ייקחו לך את הדברים מהבית, יעקלו לך את המשכורת, הכל בסדר, לעירייה יש דרכי אכיפה מאוד מאוד נחרצות.

מכלוף מיקי זוהר: זה לא העניין, העניין פה זה לתת פתרון יצירתי, משפטי, למצב הנוכחי, עד שהחקיקה הזאת תושלם.

מכלוף מיקי זוהר: הדרך היחידה שלכם לצאת מהבעיה זה באמצעות חקיקה שהכנסת תחוקק בנושא שלכם.

מכלוף מיקי זוהר: אין לכם דרך אחרת לצאת מהבעיה.

<חני אייל: ואפשר לקדם רק את הסעיף הזה?

מכלוף מיקי זוהר: בגלל זה אני רוצה להקפיא את העניין מול העירייה עד שנשלים את החקיקה.

מכלוף מיקי זוהר: זה יכול לקחת שנה, זה יכול לקחת חצי שנה וזה יכול לקחת גם שנה וחצי.

<ליאורה אסתר זדה: ומה זה הצ'ק?

<ליאורה אסתר זדה: נגיד עכשיו אמרו לי תשלמי 70, אני צריכה לתת צ'ק של 70,000?

<ליאורה אסתר זדה: ואם לא תצליחו לחוקק את החוק תיקחו לי את ה-70,000?

<ליאורה אסתר זדה: ואז לא יהיה לי מה לאכול?

<ליאורה אסתר זדה: אז מה?

מכלוף מיקי זוהר: לא הבנתם, אני אנסה להסביר עוד פעם.

מכלוף מיקי זוהר: נניח שאת לא נותנת צ'ק, בסדר?

מכלוף מיקי זוהר: את לא נותנת צ'ק.

<ליאורה אסתר זדה: לא, אני נתתי צ'ק, בסדר?

מכלוף מיקי זוהר: אז מה הצ'ק הזה עשה?

מכלוף מיקי זוהר: את יודעת מה הצ'ק הזה עשה?

<ליאורה אסתר זדה: נו, מה הוא עשה?

מכלוף מיקי זוהר: הוא אפשר לעירייה להגיד קיבלתי כסף, ואת חותמת גם על שובר התשלום, כשאת משלמת את השובר, שיהיה בו נגיד 70,000 שקל עם צ'ק, את רושמת תשלום תחת מחאה, זאת אומרת אני אומנם נתתי, אבל אני עדיין מחכה להליך משפטי ולהליך חקיקתי שצריך לבטל לי את החוב.

מכלוף מיקי זוהר: זה לגיטימי כאזרחים לעשות את זה, זה מותר.

<מזי סופר: והם גובים אותו?

מכלוף מיקי זוהר: לא.

מכלוף מיקי זוהר: העירייה לוקחת את הצ'ק כי הצ'ק יהיה דחוי, סתם דוגמה, לעוד שנתיים נניח, והם לא יכולים לעשות כלום בצ'ק כי יש לו מועד.

מכלוף מיקי זוהר: אבל הם אומרים דבר אחד, אם וכאשר, כשאת חתמת תחת מחאה ושילמת, הם יכולים להגיד קודם כל 'גבינו, שחררנו את הזכויות, הכל בסדר', אבל בגלל שזה תחת מחאה העירייה מבינה שיש עניין פה שצריך להתברר.

מכלוף מיקי זוהר: אם בסוף תהיה חקיקה, בע"ה, מה שאנחנו רוצים לקדם ובעזרת השם נקדם, שתפתור אתכם מהתשלום הזה יוחזר לכם הצ'ק ואתם הולכים לדרככם.

מכלוף מיקי זוהר: אם לא תהיה חקיקה, כן תשלמו את החוב.

מכלוף מיקי זוהר: לא תשלמו את החוב יאכפו אתכם, כמו שיאכפו אתכם בכל מקרה.

<אהרון מדואל: כל זה בהנחה שהעירייה תסכים, מיקי, מה שהצעת עכשיו עדיין אין הסכמה של העירייה.

מכלוף מיקי זוהר: אני אציע את זה עכשיו לעירייה ואני מקווה שהעירייה תסכים, כי אם היא לא תסכים אז היא פשוט עושה נזק לתושבים שלה, לא שלי, זה התושבים שלה, אהרון, לא שלי.

מכלוף מיקי זוהר: היא חייבת להסכים.

מכלוף מיקי זוהר: האנשים האלה היום במצב שהם לא יכולים להעביר זכויות, לא יכולים לקבל את יתרת התשלום, לא יכולים לעבור דירה, במצב של הפרות חוזה יש את סעיף ההסתמכות גם, יש להם גם קייס משפטי נגד העירייה מאוד חזק.

מכלוף מיקי זוהר: אני אומר לכם חברים, עוד דבר, אם העירייה לא תשתף פעולה איתכם יש לכם קייס משפטי לתבוע על עיקרון ההסתמכות.

מכלוף מיקי זוהר: הלכתם, ביררתם, אמרו לכם שאין לכם חוב, מכרתם את הדירה, כל פיצוי שייגרם לכם אתם יכולים להשית אותו על העירייה, וזו אופציה מבחינת

מכלוף מיקי זוהר: כם לעשות את זה.

מכלוף מיקי זוהר: אני מקווה שלא תגיעו למצב הזה, אני מקווה שנגיע להסדר, כי העירייה בסוף, בהליך משפטי, יכולה לצאת יותר ניזוקה, למה?

מכלוף מיקי זוהר: היא גוף גדול, היא גוף חזק - - -

<אילן זיקרי: וללכת לבית משפט לא עולה כסף?

מכלוף מיקי זוהר: בתי המשפט נותנים דווקא את יומם לאנשים החלשים.

<אילן זיקרי: לא עולה כסף?

<אילן זיקרי: עורך דין - - -

מכלוף מיקי זוהר: וגם נוטים לעזור לקבוצות החלשות, ובטח לא לגופים החזקים ולארגונים החזקים.

מכלוף מיקי זוהר: סיכום הוועדה.

מכלוף מיקי זוהר: אחת - - -

<אביב ישראל אייל: רגע, רגע, רגע, רגע.

מכלוף מיקי זוהר: כן.

<אביב ישראל אייל: עוד דבר אחד.

<אביב ישראל אייל: מה שאתה אומר זה דבר כזה, פתרת בוא נגיד את הבעיה כרגע לאנשים שכרגע תקועים, אבל עכשיו אתה אומר זה שנתיים אף אחד לא יקנו דירה, כולם יחכו - - -

מכלוף מיקי זוהר: לא, לא, זה יכול להימשך, לא, לא, זה יכול להימשך כנוהל זהה לכולם, זה צריך להיות נוהל זהה לכל מי שרוצה למכור דירה, שיש לו את הסיפור הספציפי הזה שאנחנו דנים בו היום.

מכלוף מיקי זוהר: כן, גברתי.

<מזי סופר: מיקי, לי יש שומה ביד.

<מזי סופר: מה, לאן אני הולכת?

<מזי סופר: אני צריכה עד ה-30 לאוגוסט, אני צריכה - - -

מכלוף מיקי זוהר: אני מקווה שהדיון הזה יביא לפתרון עם העירייה ואז תוכלי להתקדם.

<מירי אהוד: ממתי ההקפאה?

מכלוף מיקי זוהר: אני אומר, מה זאת אומרת ממתי?

<אילן זיקרי: בפרקטיקה איך זה יעבוד?

<אילן זיקרי: עכשיו אני חתמתי חוזה עם בנאדם, בפרקטיקה - - -

מכלוף מיקי זוהר: בפרקטיקה אתה הולך לעירייה, עושה לך חישוב בהתאם למצב הנוכחי, לא בהתאם לחקיקה החדשה, אומרת לך סתם דוגמה 'לפי השומה מגיע לנו 70,000 שקל או 80,000 שקל ממך', אתה נותן להם צ'ק לעוד שנתיים תחת מחאה, משלם שובר תחת מחאה ואומר אני מחכה לבירור המשפטי.

<אילן זיקרי: יאשרו לי את זה לתת להם - - -

מכלוף מיקי זוהר: אז זה אני עכשיו רוצה לבקש מהעירייה, זו הפנייה שלי לעירייה.

מכלוף מיקי זוהר: אני מקווה שיאשרו לך.

<אהרון מדואל: אני פניתי, פניתי ליועץ המשפטי עכשיו בהודעה, הוא לא חזר אליי עדיין.

מכלוף מיקי זוהר: אז אני מקווה שהוא יאשר את זה.

מכלוף מיקי זוהר: אין לו דרך אחרת לפתור את הבעיה.

<מירי אהוד: אבל הם רוצים תוך 45 יום מרגע שקיבלנו - - -

<ליאורה אסתר זדה: הם רוצים גם את כל הסכום,

מכלוף מיקי זוהר: אבל גם העירייה אומרת שברגע שיש חקיקה שפותרת את העניין היא לא רוצה לגבות את הכסף.

<אהרון מדואל: העירייה אומרת, אמרה יותר מזה, גם מי שישלם עכשיו, ברגע שיחול התיקון - - -

מכלוף מיקי זוהר: אבל אין להם לשלם.

<אהרון מדואל: אין להם, זאת בעיה.

<ליאורה אסתר זדה: מיקי, אפשר עוד משהו להגיד בבקשה?

מכלוף מיקי זוהר: חברים, אני חייב לסכם, כן.

ליאורה אסתר זדה: עכשיו נגיד ואומרים אין, 'את צריכה לשלם את ה- 70,000, גברת', 'אין בעיה אדוני, קח ממני כל חודש 100 שקל עד שנסיים את ה-70,000'.

מכלוף מיקי זוהר: זו גם אופציה.

<קריאה: אין, לא נוכל לעמוד בזה.

<ליאורה אסתר זדה: אני לא יכולה לתת לך 70 אלף שקל בבום.

מכלוף מיקי זוהר: לא אמרתי שתתני, אמרתי שתתני צ'ק דחוי לעוד שנתיים, לא אמרתי שתתני כסף.

<ליאורה אסתר זדה: לא, אבל עכשיו גם - - -

מכלוף מיקי זוהר: וגם ה-100 שקל לחודש האלה זה גם סוג של הסדר, שזה גם אופציה.

<מזי סופר: אני לא הבנתי איפה אני עומדת, חבר הכנסת מיקי - - -

מכלוף מיקי זוהר: תכף, אנחנו נסכם את הדיון.

<מזי סופר: לא הבנתי, אני עד ה-30 לאוגוסט - - -

מכלוף מיקי זוהר: אני אגיד לך איפה את עומדת.

מכלוף מיקי זוהר: את כרגע נתונה לחסדיה של עיריית תל אביב.

מכלוף מיקי זוהר: אם הם יחליטו לקבל את מסקנות הוועדה ניצלת, אם לא, את בבעיה.

<ליאורה אסתר זדה: תנסה להשיג את היועץ המשפטי, אהרון.

<מזי סופר: אז מתי תלך עם זה?

<מזי סופר: כי גם אני צריכה ללכת.

<אהרון מדואל: שלחתי לו הודעה.

מכלוף מיקי זוהר: אנחנו נגיש את מסקנות הוועדה לעיריית תל אביב ונצפה מהם ליישם את מסקנות הוועדה.

מכלוף מיקי זוהר: אם הם יעשו את זה זו החלטה שלהם, לא שלי, אבל עדיין אני נותן להם פה מה שנקרא קרש קפיצה.

<אילן זיקרי: רק בעוד כמה זמן אנחנו נקבל תשובות בערך?

מכלוף מיקי זוהר: אני מקווה מיידית, יש פה את אהרון, סגן ראש העיר, הוא הולך עם המסמך הזה - - -

<אילן זיקרי: מיידית זה יום יומיים או שנה שנתיים?

מכלוף מיקי זוהר: אהרון, המסמך, עכשיו אתה מקבל אותו, אתה הולך עם מנהלת הוועדה, היא מכינה לך את המסמך, או מחר היא תשלח לך אותו במייל, ואתם הולכים עם זה לעירייה ונותנים תשובות לאנשים.

<ליאורה אסתר זדה: אבל אתם לא מבינים מה אני מנסה להגיד.

<אהרון מדואל: אני חייב להגיד שכרגע אין הסכמה של עיריית תל אביב - - -

מכלוף מיקי זוהר: אני מבין את זה, אבל אני מציע להם, אין משהו אחר, זה מתווה טוב.

<אבשלום בן דוד: מיקי, יש פה, יש פה, יש פה גם עוד איזו בעיה שמתלווה לזה, זה בעצם עקיפה של תמ"א 38, כי מה קורה?

<אבשלום בן דוד: בבניין עכשיו שהולכים לעשות שם תמ"א אז יש פטור מההשבחה ואז פה כאילו הם עוקפים את זה.

מכלוף מיקי זוהר: יכול להיות מאוד.

<מזי סופר: אז רגע, אז יש לי שאלה, אם איפה שאני מכרתי את הנכס יש שם פינוי בינוי, 80% חתמו, בגלל זה הקונה שלי קנתה את הבית ואין לי פטור על זה.

<מזי סופר: אמור להיות אצלנו פטור, קראתי על זה גם בעיתונים ובאינטרנט, אז למה אין לי פטור?

<מזי סופר: אם חתמנו 80% למה אין לי פטור?

<מזי סופר: 60,000 שקל, אהרון, מאיפה אני אביא את זה?

<ליאורה אסתר זדה: למה לאחת ביטלו כשהיינו אצל היועץ המשפטי?

<ליאורה אסתר זדה: למה ביטלו לה פתאום את השומה?

<ליאורה אסתר זדה: 100,000 פתאום נהייה לה אפס?

<ליאורה אסתר זדה: למה אחד מקל 5,000, אחד 100,000, אחד 20,000, מה זה הסכומים האלה?

<ליאורה אסתר זדה: אנשים פה עובדים מהיד לפה, אני מרוויחה פאקינג 5,000 שקל, בעלי מביא עוד 6,000, יש לו 3 ילדים, עוד שבוע אני עוברת דירה, לאן אני אלך?

<ליאורה אסתר זדה: לרחוב?

<ליאורה אסתר זדה: אין לי עזרה, לא מחמי, לא מחמותי, לא מההורים שלי, הכל אנחנו לבד.

<ליאורה אסתר זדה: אז עכשיו העירייה תבוא, תיקח לי 70,000, יופי, 'אמא, אני רוצה אוכל', 'אין אוכל', 'לא נמשך הכסף מהחשבון', בוא תגיד לי מה בנאדם היום יכול לעשות עם 10,000 שקל עם 3 ילדים ומשכנתא של מיליון שקל?

<ליאורה אסתר זדה: מה?

<ליאורה אסתר זדה: מה, לעזאזל?

<ליאורה אסתר זדה: אני בסוף אמות ואני ארשום שכולכם עשיתם לי את זה.

<ליאורה אסתר זדה: העירייה הזאת תהרוג אותי, אני כל היום רבה עם בעלי, אנחנו כבר רוצים להתגרש.

<ליאורה אסתר זדה: כל הסיפור הזה הרס לי את הזוגיות, הרס לי את הבית, הילדים שלי רואים אותי רק בוכה.

<ליאורה אסתר זדה: די, אין לי כח, אני לא מתפקדת כבר, אין לי כח לכלום.

<ליאורה אסתר זדה: אני לא יכולה יותר עם הדבר הזה.

<ליאורה אסתר זדה: מתחננת, תעזור לנו.

מכלוף מיקי זוהר: טוב, בסדר, אנחנו, זה מה שאני עושה, גברתי.

<ליאורה אסתר זדה: אי אפשר ככה, אני כבר לא יכולה יותר עם זה.

מכלוף מיקי זוהר: טוב, תראו, הסיפור הזה הוא סיפור עצוב וכואב וכולם נרתמים לפתור אותו.

<ליאורה אסתר זדה: אי אפשר, אי אפשר, זה לא נורמאלי, זה לא נורמאלי.

מכלוף מיקי זוהר: גם המדינה, גם הכנסת וגם עיריית תל אביב רוצים לפתור את האבסורד הזה, ואנחנו מסכימים שצריך לפתור אותו.

מכלוף מיקי זוהר: אבל במדינת ישראל יש דרך לעשות כל דבר, ואנחנו רוצים לעשות את זה.

מכלוף מיקי זוהר: לכן אני מעלה רעיון, בו תוכלו להתקדם בחייכם בלי לעצור כרגע את התהליכים שאתם עושים בהם, ותוך כדי תנועה אנחנו נפתור את הבעיה באמצעות חקיקה.

מכלוף מיקי זוהר: זה מאוד פשוט, אין כאן משהו כל כך מסובך.

מכלוף מיקי זוהר: אם אנחנו נכנסים לעובי הקורה זה גם פתיר.

<מירי אהוד: אבל הפחד הוא אם זה לא יסתדר אז ייקחו לנו ישר 90,000 שקל.

מכלוף מיקי זוהר: הם לא יוכלו לקחת לכם ישר.

מכלוף מיקי זוהר: מה שיקרה, אני אגיד לך בדיוק מה יקרה, אם חס וחלילה זה לא יסתדר, אם חס וחלילה לא יסתדר תבוא אלייך העירייה ותשאל אותך אם יש לך 90 אלף שקל, כמובן שתגידי להם שאין לך.

<מירי אהוד: בוודאי שלא.

מכלוף מיקי זוהר: ואז הם יעשו לך הסדר חוב של 200 שקל בחודש, עד שאלוהים ירחם.

<אהרון מדואל: אתה יודע מה הבעיה, מיקי, אם זה לא יסתדר?

<אהרון מדואל: איפה אני רואה פה בעיה?

מכלוף מיקי זוהר: אבל אני חושב שזה יסתדר.

<ליאורה אסתר זדה: אבל למה לא אמרו את זה לפני?

<ליאורה אסתר זדה: לא הייתי מוכרת את - - -

מכלוף מיקי זוהר: זה אני שואל את העירייה.

מכלוף מיקי זוהר: אני חושב שזה יסתדר.

מכלוף מיקי זוהר: אני מאמין שזה יסתדר, אני חושב שהחקיקה תסתדר.

<אהרון מדואל: יש פה נקודה חשובה, מיקי, כרגע אף אחד לא לוקח שמאי לעשות השגה על השומה הזאת כי יודעים שהחיוב הזה הוא מופרך מיסודו.

מכלוף מיקי זוהר: נכון.

מכלוף מיקי זוהר: נכון.

<אהרון מדואל: כלומר אין הרבה מה להשיג עליו.

<אהרון מדואל: על דבר מופרך אתה לא מנסה להוריד 50%, אתה מנסה לבטל אותו לגמרי.

<אהרון מדואל: וכרגע הם מאבדים - - -

<חזקיה העצני: ופה בירושלים, על אותו דבר, עררנו, עררנו וקיבלו את זה.

<קריאה: עוד פעם ירושלים?

<קריאה: למה אתה מתפרץ לדברים שלו?

<קריאה: תן לו לדבר, לאהרון.

<אהרון מדואל: השאלה היא אם העירייה כרגע, כתוצאה מזה שהם ייתנו לה בטוחה, ונניח היא תסכים לקבל בטוחה ומתוך הנחה שהערר, מתוך הנחה שהתיקון לחוק לא יעבור, אני מדבר פה בנימה הכי פסימית, אני משוכנע ב-99.9% שזה יעבור כי בדקתי, יש הסכמה של כל הגורמים, אבל בהנחה ולא, תישמר להם זכות הערר?

<אהרון מדואל: היא בפועל לא אמורה גם לשלם את ה-70,000.

מכלוף מיקי זוהר: כן, למה לא? הם ישמרו על זכות הערר שלהם.

<אהרון מדואל: צריך לשמור על זכות הערר.

מכלוף מיקי זוהר: מסכים איתך לחלוטין.

מכלוף מיקי זוהר: טוב, חברים, אחת, הוועדה מתכוונת לפעול לשינוי בחקיקה בסעיף 4.7 לעניין חיוב בהיטל השבחה בגין תכנית מתאר כוללנית ת"א 5000.

מכלוף מיקי זוהר: שתיים, הוועדה תפנה לעיריית תל אביב ותקרא לפעול להקפאת החיובים העצומים העומדים לפתחם של תושבים רבים בתל אביב ולאפשר העברת זכויות תוך כדי שמירת זכויות עיריית תל אביב אל מול הדיירים.

מכלוף מיקי זוהר: עד אשר יסתיים תיקון החקיקה הדיירים מתבקשים לחתום על הסדר תחת מחאה על מנת להמתין לתוצאות החקיקה.

מכלוף מיקי זוהר: הוועדה רשמה לפניה את עמדת עיריית תל אביב בסוגיה ותמשיך לקדם מולה את הנושאים הללו.

מכלוף מיקי זוהר: הוועדה מוחה על אי הופעת נציג מינהל התכנון באוצר בדיון זה למרות בקשת הוועדה, ותבקש את התייחסותם לסוגיה שהובאה בדיון ועמדתם לעניין השינוי בחקיקה.

מכלוף מיקי זוהר: חמש, הוועדה מבקשת להבהיר כי בכל הסדר שיהיה עם העירייה הדיירים ישמרו על זכותם להגיש ערר בגין אותנ שומה שהעירייה הכינה, להגיש ערר ומה אמרנו עוד?

<אהרון מדואל: להגיש ערר.

<קריאה: כ - - - 45 יום ייקטע.

<אהרון מדואל: שההקפאה תחול גם על מרוץ ה-45 יום.

מכלוף מיקי זוהר: אוקיי.

מכלוף מיקי זוהר: הוועדה תמשיך לעקוב אחר הסוגיה ולקדם את העניינים שבהם דנה היא היום.

מכלוף מיקי זוהר: תודה רבה, הישיבה נעולה.